બીજા કોચ પાસે આવતાં જોયું કે બે કોચને જોડતાં સ્ટૅપ્સ વચ્ચે ઘણી જગ્યા હતી. આગળનો વિદ્યાર્થી ડિયેગો લાંબો હોવાથી, લાંબી ફલાંગ ભરી કૂદી ગયો. ત્યાં જ વળાંક આવ્યો. બે કોચ વચ્ચેની જગ્યા વધુ પહોળી થઈ ગઈ જે અંધારામાં કોઈએ ન જોઈ. ડેનિયેલાએ પગલું ભર્યું ને તે જાણે નીચે ખેંચાઈ ગઈ તેવું તેને લાગ્યું. પાછળના મિત્રનો હાથ છૂટી ગયો. એક મિનિટમાં તો ડેનિયેલા ટ્રેન નીચે ગરક થઈ ગઈ. એકે પેસેન્જર બાજુની બારીમાંથી જોઈ બોલી ઊઠ્યો, ‘અરે ! પેલી છોકરી પડી ગઈ.’